Държавен вестник, бр. 26, 2026 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  26
5. В т. 8:
а) в текста преди буква „а“ след думите 
„Закона за Комисията за финансов надзор“ 
се поставя запетая и се добавя „или клон 
на търговец от трета държава, регистриран 
като посредник, предлагащ застрахователни 
продукти като допълнителна дейност“;
б) в буква „а“ след думите „едноличен 
търговец“ се поставя запетая и се добавя 
„или клон“;
в) в буква „б“ след думите „едноличен 
търговец“ се поставя запетая и се добавя 
„или клон“.
Заключителна разпоредба
§ 6. Наредбата е приета с Решение № 274-Н
от 24 февруари 2026 г. на Комисията за фи­
нансов надзор.
Председател: 
Васил Големански
1197
КОМИСИЯ ЗА РЕГУЛИРАНЕ 
НА СЪОБЩЕНИЯТА
ОБЩИ ПРАВИЛА
за условията за доставяне на пощенските 
пратки
Г л а в а  п ъ р в а
ОБЩИ ПОЛОЖЕНИЯ
Чл. 1. С тези общи правила се определят 
условията за доставянето на пощенските 
пратки.
Чл. 2. Настоящите правила се прилагат 
за доставка на вътрешни и международни 
пощенски пратки от пощенски оператори:
1. лицензирани за извършване на универ­
салната пощенска услуга (УПУ);
2. лицензирани за извършване на услуги, 
включени в обхвата на УПУ, на територията 
на цялата страна или на част от нея;
3. предоставящи неуниверсални пощенски 
услуги.
Чл. 3. Получателите на пощенски пратки – 
физически лица, могат да упълномощават 
други лица да ги получават. Законните пред­
ставители на юридически лица и еднолични 
търговци могат да упълномощават свои служи­
тели или други лица да получават пощенските 
пратки. Начинът на упълномощаване се опре­
деля от пощенския оператор в общите условия 
на договора с потребителите в съответствие 
с действащото законодателство. В случаите 
на доставка чрез АПС на пощенски пратки 
на юридически лица, еднолични търговци, 
както и на физически лица, споделянето на 
пинкода за получаване на пратката се счита 
за надлежно упълномощаване. Възможност­
та за упълномощаване се прилага за всички 
пратки от настоящите правила.
Чл. 4. Пощенски пратки, адресирани до 
малолетни, се връчват на родителите или 
настойниците им срещу документи, удос­
товеряващи това им качество. Подателите 
не следва да адресират пощенски пратки до 
малолетни и/или непълнолетни за доставка 
в АПС.
Чл. 5. Опаковката на пратките трябва да 
бъде съобразена с обема, теглото и съдър­
жанието им, така че да осигуряват тяхното 
запазване от повреди. Пощенският оператор 
има право да откаже да приеме неопакована 
или неподходящо опакована пратка.
Чл. 6. Пощенските оператори приемат 
пратки от/до адреси в населени места съг­
ласно обхвата на пощенската си мрежа. За 
целта пощенските оператори поддържат ак­
туална информация за пощенската си мрежа 
на електронната си интернет страница или 
на друго достъпно за потребителите място.
Г л а в а  в т о р а
УНИВЕРСАЛНА ПОЩЕНСКА УСЛУГА И 
УСЛУГИ ОТ ОБХВАТА НА УНИВЕРСАЛ­
НАТА ПОЩЕНСКА УСЛУГА
Чл. 7. Доставянето на пощенските пратки 
чрез универсална пощенска услуга и услуги 
от обхвата на универсалната пощенска услуга 
се извършва:
1. лично на получателите на адреса на 
получаване;
2. в пощенските кутии на получателите, 
поставени на адреса на получаване;
3. в пощенските служби на пощенските 
оператори;
4. в други звена на пощенската мрежа;
5. в места или съоръжения, договорени 
между пощенските оператори и потребите­
лите.
Чл. 8. (1) Непрепоръчаните пощенски 
пратки се доставят в пощенската кутия на 
получателя, поставена на подходящо, достъп­
но и безопасно място, освен ако в договор 
между последния и пощенския оператор не 
е предвидено друго.
(2) Когато пощенските пратки по чл. 8, 
ал. 1 са с размери, непозволяващи извършване 
на доставянето в пощенската кутия, същите 
се доставят на адреса на получателя. Когато 
при посещението на адреса поради отсъствие 
пощенската пратка не може да бъде доставена, 
в пощенската кутия се оставя писмено служеб­
но известие с покана получателят да се яви за 
получаване на пратката в пощенската служба 
в срок, определен от пощенския оператор, не 
по-кратък от 20 дни, но ненадхвърлящ 30 дни